cyanic-selkie/wikianc huggingface dataset:
Peulmahonie
Die peulmahonie (Afzelia quanzensis) is 'n bladwisselende boom met 'n platterige kroon wat voorkom in klein stande op klipperige of sanderige grond. Die boom groei in Suid-Afrika in die noorde van KwaZulu-Natal, Mpumalanga en Limpopo. Dit is ook inheems in Angola, Botswana, Demokratiese Republiek die Kongo, Eswatini, Kenia, Malawi, Mosambiek, Namibië, Somalië, Tanzanië, Zambië en Zimbabwe.
Kenmerkend van die boom is die groot, swaar houtagtige peule. Die sade is groot en donkerbruin met 'n wasagtige, rooi arillus. Die blare is veervormig saamgestel met 'n hoë glans - donkergroen bo en dowwer onder. Dit is 'n beskermde spesie in Suid-Afrika, en kan net met die nodige lisensie benut word.
Allan Mortensen
Allan Mortensen (gebore 27 April 1946) is 'n Deense akteur en komponis. Hy is bekend vir sy rolle in die televisiereekse Ridder Ræddik (1980), Sonny Soufflé chok show (1986), en Olsen-bandens første kup (1999).
Nancy Carell
Nancy Carell (gebore 19 Julie 1966) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente The 40-Year-Old Virgin (2005), Bridesmaids (2011), en Seeking a Friend for the End of the World (2012), en in die televisiereeks Angie Tribeca (2016).
Spegte
Spegte (Picidae) is 'n familie van voëls in die spegvoëlorde (Piciformes). Die familie van bykans 200 spesies en het 'n redelik kosmopolitiese verspreiding, maar is afwesig in Australië, Madagaskar en Antarktika.
Die spegfauna van Afrika blyk van Eurasiese oorsprong te wees. Hulle word aangetref van seevlak tot oor 5000 meter in die Andesgebergte. Hierdie groep kloutervoëls is hoogsgespesialiseerd in die uitdelwing van insekte uit hout of boombas. Enkele spesies is egter gedeeltelik of hoofsaaklik grondlewend, en ander is omnivore. Spegte is monogame standvoëls (enkeles migreer) wat sterk territoriale gedrag openbaar. Hul vlug is sterk en golwend.
Algemeen
Spegte (familie Picidae) is taamlike klein, boomlewende voëls waarvan die liggaamsbou goed by hul leefwyse aangepas is. Hul pote is kort en dra 4 sterk tone met skerp kloue. Die buitenste 2 tone is na agter gerig en baie beweeglik sodat hulle goed aan dun takke en gladde boomstamme kan vasklou. Wanneer die voëls teen ŉ boomstam opklim, word die kort stert daarteen gedruk om as stut te dien.
Die stertbeen is aansienlik vergroot en die stertvere baie sterk. Wanneer die spegte verveer, val die middelste 2 stertpenne altyd laaste uit sodat die voëls die hele jaar deur op hul sterte kan steun. Spegte se skerp, reguit snawels is van groot belang. Hulle word nie net gebruik om kos mee te soek nie, maar ook om neste uit boomstamme te kap en om deur middel van klopseine met soortgenote te kommunikeer.
Die snawel en skedel moet dus teen stampe bestand wees en daarom word eersgenoemde deur ŉ horingagtige skede en horinglyste beskerm, terwyl goed ontwikkelde skedelspiere as skokbrekers dien. Aangesien spegte hoofsaaklik insekte vreet wat in boombas en verrotte hout skuil, het hulle lang, klewerige tonge wat by baie spesies aan die punt ook borselhare dra.
Die tong kan tot 10 cm buite die snawel gesteek word om insekte in diep splete byte kom. Die neste word by voorkeur uit dooie of siek bome gekap. Die eiers is glansend wit en word binne slegs sowat 12 dae uitgebroei. Die kuikens verlaat die nes na sowat 4 weke.
Bou
Spegte het 'n stewige, wigvormige snawel met 'n lang, gepunte tong waarvan die inwendige dele in twee verdeel en sydelings om die skedel gekrul is. Benewens die snawel, word hierdie uitstootbare, klewerige tong ook aktief aangewend om insekte uit hul tonnels te onttrek. By die deels terrestriële genus Colaptes kan die tong tot 5 cm verby die snawelpunt uitgesteek word.
Die veredrag toon byna altyd genderverskille, en veral by mannetjies is die rooi kuif en of baardstrepe opvallend. By spesies wat gereeld in hout beitel is die neusgate met borselveertjies bedek, en tot dun splete gereduseer. Die stertvere is tot mindere of meerdere mate versterk om die liggaam teen boomstamme te stut. Die sterk pote is toegerus met stewige krom kloue.
Voeding
Hoewel oorwegend insekvretend, is sommiges omnivore en sal veral in die najaar boomsap, vruggies, akkers, neute of die sade van keëldraers by hul dieet insluit. Tipies beitel hulle egter in hout om verborge mierneste of mot- en kewerlarwes te ontbloot. Hierdie voedingsgate is soms opvallende tekens van spegte se teenwoordigheid.
Broeigewoontes
Gate word in stamme, boomtakke, grondwalle of termitaria gebeitel om in nes te maak, waar die kuikens 'n mate van veiligheid geniet. Sekere spesies sal bykomende gate na die broeityd uitbeitel om in te oornag. Dooie of deels dooie bome verskaf nesmaak- en oornagplekke, asook voeding, en sekere spesies benodig ekstensiewe en goed gevestigde woud.
Sekere spegspesies, waaronder die helmspeg (Dryocopus pileatus), bly lewenslank getrou aan hul maat. Wanneer die eerste sterf sal die oorlewende ook nie die territorium verlaat nie. Nogtans sal die broeipaar nie in dieselde boomholte oornag nie, maar elkeen kap 'n eie oornagplek oop, waarin slegs een slaap. Vir territoriale vertoon of as deel van hul hofmakery sal spegte van sekere genera trommel op dooie hout.
Hierdie getrommel is dikwels so kenmerkend van die spesie as hul roepe. Een of albei die ouers kan die nesholte uitkap, en die legsel spierwit eiers word in twee weke uitgebroei. Die kuikens is aanvanklik ongeveerd en blind, en een ouer sal aanvanklik in die nes bly terwyl die ander prooi aandra. Die mannetjie sal dikwels die nagskofte behartig. Kuikens word proteïenryke insekte gevoer, en is op hulself aangewese sodra hulle die nes verlaat.
Oorlewing
Eiers of kuikens word soms uit die nes geroof deur slange of ander voëls, en volwassenes kan wildekatte, vosse, jakkalse of roofvoëls ten prooi val. Die grootbontspeg (Dendrocopos major) van Eurasië en Noord-Afrika is egter self 'n predator van ander voëlspesies se broeisels. Die lewensduurte van spegte wissel tussen 4 en 12 jaar in die natuur, afhangend van die spesie.
Die groot spesies is tipies die langslewendes en kan onder ideale omstandighede twee of drie dekades oud word. Juis hierdie grootste spesies is tydens die 19de en 20ste eeue erg benadeel deur ontwikkeling en houtonttrekking. Die grootste spegspesies behoort tot die genus Campephilus. Die keiserspeg (C. imperialis) van Meksiko, indien nie reeds uitgestorwe nie, is die grootste en is tussen 56 en 60 cm lank van snawel- tot stertpunt.
Soos die voorgenoemde spesie is die ivoorbekspeg (C. principalis) van die suidelike VSA en Kuba ook byna of reeds uitgestorwe weens uitdunning en fragmentering van hul boshabitat. Sekere bedreigde spesies word deur wetgewing beskerm.
Omgewingsimpak
Gate wat deur spegte gekap word is meestal nie op sigself skadelik vir bome nie, maar kan wel 'n toegangspunt vir plantsiektes en insekte bied. Die vier spesies sapspegte (genus Sphyrapicus) kan rye horisontale of vertikale gate in boombas kap sodat hulle die boomsap daaruit kan drink. In sulke gevalle sal 'n groot persentasie van die beskadigde berkebome (genus Betula) vrek, maar meeste rooi- (genus Picea) en hemloksparre (genus Tsuga) sal oorleef.
William Farnum
William Farnum (4 Julie 1876 – 5 Junie 1953) was 'n Amerikaanse akteur. Hy was bekend vir sy rolle in die rolprente Samson (1915), The Man Hunter (1919), The Count of Monte Cristo (1934), en Samson and Delilah (1949).
T. J. Ramini
T. J. Ramini (gebore 26 Mei 1975) is 'n Britse akteur, regisseur, en skrywer. Hy is bekend vir sy rolle in die rolprent Batman Begins (2005) en in die televisiereekse The Bill (1984), 24 (2001), en NCIS (2003).
ASV Durlach
duimnael|regs| Turmbergstadion Liebensteinstraße, [[Karlsruhe]]
ASV Durlach is 'n sportklub uit Karlsruhe in die deelstaat Baden-Württemberg in Duitsland, veral bekend vir sy sokkerafdeling. Durlach is 'n stadswyk van Karlsruhe. Benewens sokker, het die klub ook onder meer 'n dames-gimnastiekafdeling.
Die klub is op 14 Mei 1902 gestig as Fußball Club Germania Durlach. Gedurende die Tweede Wêreldoorlog het die klub tydelik met Fußball Club Phönix Karlsruhe saamgesmelt en vanaf 1943 tot 1945 gespeel as Kriegspielgemainschaft Karlsruhe. Na die oorlog is die klub op 1 Junie 1946 as 'n samevoeging met die lede van die ontbinde klubs VfR Durlach, Turnerschaft Durlach en TG Durlach met die huidige naam herstig. In 1947 het Tennisclub Durlach ook by hulle aangesluit.
Die klub se grootste prestasie was om tussen 1951 en 1955 op die tweede vlak van die Duitse sokkerstruktuur te speel in die ''2. Liga-Süd''. Die klub het in 2008 die eerste rondte van die DFB-pokal gehaal, maar is met 1-2 deur DSC Arminia Bielefeld uitgeskakel.
Claes Quaade Mortensen
Claes Quaade Mortensen is 'n Deense akteur en skrywer. Hy is bekend vir sy rolle in die rolprent Duellen (2012) en in die televisiereeks Sjit Happens (2012).
1424
Die jaar 1424 was 'n skrikkeljaar wat volgens die Gregoriaanse kalender op 'n Donderdag begin het. Dit was die 24ste jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad.
Charles Farrell
Charles Farrell (9 Augustus 1901 – 6 Mei 1990) was 'n Amerikaanse akteur. Hy was bekend vir sy rolle in die rolprente 7th Heaven (1927), Liliom (1930), City Girl (1930), en After Tomorrow (1932).
Cladorhiza
Cladorhiza is 'n genus van 40 spesies vleisetende sponsdiere in die klas van die Demospongiae (gewone sponse). Cladorhiza is die tipegenus van die familie Cladorhizidae.
Windhoek
Windhoek (Duits: Windhuk, ; Engels: Windhoek, [wɪndhʊk]; Herero: Otjomuise, letterlik: "plek van stoom"; Nama: ǀAi-ǁGams) is die sentraalgeleë hoofstad van Namibië en lê in die Khomashoogland. Die stad is ongeveer 1 700 m bo seespieël en volgens die 2001-sensus het dit 'n bevolking van 233 529 gehad. 'n Invloei van mense van oral in Namibië laat navorsers raam dat daar teen 2011 sowat 322 500 mense in Windhoek gewoon het.
Weens die stad se relatiewe grootte is Windhoek in alle opsigte die sosiale, ekonomiese en kulturele sentrum van die land. Feitlik elke nasionale onderneming se hoofkantoor, die Universiteit van Namibië, asook die land se enigste teater en alle groot media en finansiële liggame is hier gesetel. Die Stad Windhoek se begroting is naastenby gelyk aan al die ander Namibiese plaaslike owerhede saam.
Geskiedenis
Windhoek is oorspronklik in 1870 as 'n Rynse sendingstasie gestig; die naam Windhoek is afgelei van die Nama-woord vir "Plek van rook". Die huidige stad is op 18 Oktober 1890 deur kaptein Curt von François gestig. Die Duitse koloniale owerheid het baie geld aan die ontwikkeling van die stad bestee en vandag nog huisves dit pragtige geboue uit die Duitse koloniale tydperk soos die Christuskerk en die Tintenpalast (letterlik "Inkpaleis").
Die stad groei in die tydperk ná 1907 baie vinnig en lok talle mense uit die binne- en buiteland, waaronder 'n groot aantal immigrante uit Duitsland en Suid-Afrika.
Tydens die Eerste Wêreldoorlog is Windhoek op 13 Mei 1915 deur Unie-magte beset, toe Duitse troepe die stad ontruim het. Die Duitse atmosfeer, vermeng met talle ander kulturele elemente, het egter voortgeleef en dit is vandag die tuiste van die enigste Duitse dagblad in Afrika, die Allgemeine Zeitung en 'n groot Duitse privaatskool, die Deutsche Höhere Privatschule (DHPS).
Tussen 1920 en 1990 was die stad die administratiewe sentrum van Suidwes-Afrika in die Unie van Suid-Afrika en is sedert die Onafhanklikheid van Namibië op 21 Maart 1990 die hoofstad.
Vandag is Windhoek die opvoedkundige, administratiewe, handels-, nywerheids- en kommunikasiesentrum van die land. In 1965 verkry Windhoek stadstatus. Die hoofstraat, Kaiserstrasse, is na onafhanklikheid herdoop na Independence Avenue, so ook talle ander strate na vryheidsvegters en Afrika-leiers. Die huidige geskatte bevolking beloop 316 000 (volgens World Gazetteer).
Geografie
Die stad is die hoof kommersiële en finansiële sentrum van Namibië. Dit is geleë op 'n hellende vlakte op die noordelike kant van die Khomashoogland op 'n hoogte van 1 728 meter.
Om die stadsgebied uit te brei is 'n uitdaging op finansiële vlak en weens die geografiese ligging van die stad. In die suidelike, oostelike en westelike rigting word Windhoek omring deur rotsagtige, bergagtige areas wat grondontwikkeling baie duur maak. Die suidelike kant is nie geskik vir industriële ontwikkeling nie omdat daar ondergrondse waterdraers teenwoordig is. Dit laat die uitgestrekte brakwaterarea noord van die stad as die enigste haalbare plek vir die uitbreiding van Windhoek.
Voorstede
Windhoek is in 30 verskeie voorstede verdeel:
C- Windhoek-sentraal (Windhoek Sentrale Sakekern)
Klimaat
Windhoek is geleë in 'n halfwoestynagtige klimaatsgebied. Dae is meestal warm met baie warm dae gedurende die somermaande met aande wat oor die algemeen koel is. Die gemiddelde jaarlikse temperatuur is 19.47 °C, wat hoog is vir 'n plek wat op so 'n hoë hoogte lê op die rand van die trope. Dit is hoofsaaklik weens die voorkoms van 'n warm noordelike lugvloei en die berge ten suide wat die stad teen koue suiderwinde beskut.
Die wintermaande van Junie, Julie en Augustus kry gewoonlik min tot geen reën nie. Minimumtemperature wissel tussen 5 °C en 18 °C. Aande is gewoonlik koel maar die temperatuur val selde tot onder 0°C en dit sneeu amper nooit nie. Dae is gewoonlik warm en wissel tussen maksimumtemperature van 20 °C en 31 °C in Januarie.
Die gemiddelde jaarlikse reënval is ongeveer 360 mm, wat te laag is om gewasse te kweek of om tuine in stand te hou sonder om baie water te gebruik. Die natuurlike plantegroei is struike en steppe. Droogtes kom gereeld voor.
Demografie
In 1971 was daar ongeveer 26 000 blankes in Windhoek teenoor 24 000 swartes. Ongeveer een derde van daardie blankes (9 000) was van Duitse oorsprong.
Tans staan Windhoek se bevolking op meer as 300 000 (67% swart, 16% blank, 17% kleurlinge, Basters en Asiate) en groei met ongeveer 4% jaarliks met die informele nedersettings wat teen ongeveer 10% per jaar groei.
Ekonomie
Windhoek is verreweg die belangrikste ekonomiese sentrum van Namibië, en die meeste ondernemings het hulle Namibiese hoofkwartier in die stad. Ondanks die klein aandeel van die Duitstalige bevolking is 'n groot aantal maatskappye in besit van die nasate van Duitse immigrante. Weens die noue ekonomiese bande met Suid-Afrika speel ondernemings uit die RSA 'n baie groot rol in die land. Die hoofkantoor van Air Namibia is in die TransNamib-gebou in Windhoek. Verskeie winkelsentrums is in die post-onafhanklikheidsera gebou, waaronder Maerua en Wernhillpark.
Spoor
Windhoek is per spoor verbind met:
Snelweë
In 1928 was Kaiserstraße, nou Onafhanklikheidslaan die eerste geplaveide straat in Windhoek. Tien jaar later is die volgende een, Gobabisweg (nou Sam Nujoma-rylaan), ook geplavei. Vandag is ongeveer 5 000 km van ongeveer 40 000 km se paaie in Namibië geseël.
Windhoek se drie hoof toegangsroetes van Rehoboth, Gobabis en Okahandja is geteer en is ontwerp om die grootste moontlike vloede wat in 50 jaar verwag word, te kan weerstaan. Geseëlde paaie kan verkeer dra wat teen snelhede van 120 km/h beweeg en behoort vir 20 jaar te hou.
Huurmotors is geredelik beskikbaar en word maklik uitgeken in die stad met tekens wat bestaan uit een letter en soveel as drie syfers (byvoorbeeld T681, T68, T1).
Lugvervoer
Windhoek word bedien deur twee lughawens. Die naaste is Eros 7 km suid van die middestad vir kleiner vliegtuie, en Hosea Kutako Internasionale Lughawe 42 km ten ooste van die stad. 'n Aantal buitelandse lugrederye vlieg na en van Windhoek. Huurvlugte en helikopters is ook beskikbaar.
Eros Lughawe
Eros lughawe is die besigste lughawe in Namibië in terme van vliegtuie wat opstyg en land. Hierdie lughawe het ongeveer 12 000 individuele vlugte per jaar waarvan die meeste ligte vliegtuie is. Beperkings soos die lengte van die aanloopbaan, geraas en lugruimopeenhoping het Eros daarvan weerhou om in 'n groter lughawe te ontwikkel. Die meeste van Namibië se huuroperateurs is by Eros gebaseer.
Goethe-Zentrum
Die Goethe-Zentrum is die enigste Duitse kultuursentrum in Namibië. Dit maak deel uit van 'n internasionale netwerk van altesaam 158 Goethe-sentra, Goethe-institute, kulturele verenigings en ander instellings wat deur die Federale Republiek van Duitsland in 93 lande dwarsoor die wêreld onderhou word. In samewerking met die Namibies-Duitse Stigting bevorder die Windhoekse sentrum die kennis van die Duitse taal (taalkursusse word vir privaat persone en onderwysers aangebied) en interkulturele samewerking tussen Namibië en Duitsland. 'n Belangrike fokus is kulturele projekte wat huidige Namibiërs met die pynlike Duitse koloniale beleid van die verlede probeer versoen.
Naas kulturele programme bied die sentrum inligting oor die kulturele, maatskaplike en politieke lewe in Duitsland aan en onderhou 'n biblioteek. Sedert 2013 bied die Goethe-sentrum naas Duitse en Engelse ook Afrikaanse en Oshiwambo-taalkursusse aan.
Binneland
• 3
April Pearson
April Pearson (gebore 23 Januarie 1989) is 'n Engelse aktrise en skryfster. Sy is bekend vir haar rolle in die rolprente Tormented (2009) en Age of Kill (2015), en in die televisiereekse Skins (2007) en Kiss Me First (2018).
Windhoek
Buiteland
• 3
1426
Die jaar 1426 was 'n gewone jaar wat volgens die Gregoriaanse kalender op 'n Sondag begin het. Dit was die 26ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Cladorhiza abyssicola
Cladorhiza abyssicola is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cladorhiza en tot die familie Cladorhizidae. Die wetenskaplike naam van die spesie is die eerste keer geldig gepubliseer in 1872 deur Sars.
Gemengde ekonomie
'n Gemengde ekonomie (of gebalanseerde ekonomie) is 'n ekonomie wat elemente van private en staatsbeheer bevat en karakteristieke van beide 'n kapitalistiese en sosialistiese bestel reflekteer. Suid-Afrika is 'n voorbeeld van 'n gemengde ekonomie.
Ted Reilly
Ted Reilly (gebore 14 September 1991) is 'n Britse akteur. Hy is bekend vir sy rolle in die televisiereekse Children in Need (1980), EastEnders (1985), en Grantchester (2014).
Watsonia distans
Watsonia distans is 'n plant wat tot die genus Watsonia behoort en vorm deel van die fynbos. Die plant is endemies aan die Wes-Kaap en kom voor van Franschhoek tot by Villiersdorp. Daar was nege subpopulasies bekend, agt is die afgelope 150 jaar vernietig deur oorbenutting, bos aanplanting en dam konstruksie. Die enigste oorblywende populasie is in 1997 ontdek op die top van die Stettynsberge. Hierdie populasie het minder as 250 plante.
Orkaan Katrina
Die tropiese Orkaan Katrina was een van die ergste natuurrampe wat die Verenigde State ooit getref het. Die storm het in Augustus 2005 meer as 1 800 menselewens geëis – die grootste aantal slagoffers sedert die Okeechobee-orkaan van die jaar 1928 – en 'n skade van 81,2 miljard VSA-dollar berokken, die hoogste wat ooit by 'n natuurramp in die VSA aangeteken is. Die VSA-regering moes net soos die plaaslike owerhede kritiek verduur nadat hulle die uitwerkings van die orkaan aanvanklik onderskat het en noodmaatreëls te laat getref is. Ook die reddingsaksies is nie doeltreffend gekoördineer nie. Die federale, staats- en plaaslike owerhede se onvermoë om hierdie natuurramp doeltreffend te hanteer is deur die Amerikaanse Kongres ondersoek, en Michael Brown, die hoof van die Federal Emergency Management Agency FEMA, die ramphanteringsagentskap van die Departement van Binnelandse Veiligheid in Washington, DC, het as gevolg van skerp kritiek oor sy optrede bedank. duimnael|links|250px|Die baan van Katrina Katrina het tydens die Atlantiese orkaan-seisoen van die jaar 2005 in laat Augustus gevorm en tot die sesde sterkste Atlantiese orkaan en die derde sterkste orkaan, wat die vasteland ooit getref het, ontwikkel. Dit was die elfde storm, wat van 'n naam voorsien is, die vyfde orkaan, die derde sterk orkaan en die tweede orkaan, wat tydens die orkaan-seisoen van 2005 binne die kategorie 5 geval het.
Die orkaan het groot dele van die noordelike en sentrale kusgebiede van die Amerikaanse Golfkus verwoes, waarby die internasionale mediadekking veral op die rampspoedige gevolge gekonsentreer het, wat die storm vir die stad New Orleans in Louisiana en die kusgebiede van die deelstaat Mississippi ingehou het. Weens die grootte van die stormfront is selfs kusgebiede verwoes, wat meer as 160 kilometer (100 myl) van sy sentrum af geleë was.
Katrina het op 23 Augustus 2005 oor die Bahama-eilande gevorm en as 'n matige kategorie 1-orkaan oor die deelstaat Florida beweeg, waar dit tot oorstromings gelei en 'n aantal menselewens geëis het. Dit het daarna oor die Golf van Meksiko aansienlik versterk en sodoende tot een van die ergste orkane in die moderne geskiedenis ontwikkel. Die storm het nog eens verswak, voordat dit as 'n orkaan van die kategorie 3 op 29 Augustus weer die vasteland getref het. Op daardie oggend is die suid-ooste van Louisiana en die grensgebied tussen Louisiana en Mississippi verwoes.
Groot skade is in stede soos Slidell (Louisiana), Mobile (Alabama) en Waveland, Biloxi en Gulfport (Mississippi) berokken. Damwalle, wat die Pontchartrainmeer van die stad New Orleans geskei het, is deur die orkaan gebreek. Vier vyfdes van die stadsgebied van New Orleans en 'n groot deel van die omliggende gebiede is weke lank oorstroom. Groot windskade is ook in die binneland veroorsaak.
Die verloop van die storm
Op 27 Augustus het Katrina graad 3 op die Saffir-Simpson-orkaanskaal bereik, wat van haar die derde Groot Orkaan van die jaar gemaak het. Die oggend van 28 Augustus het die orkaan selfs graad 5 en om een uur namiddag uiteindelik sy maksimale sterkte bereik. Katrina het die Amerikaanse Golfkus op 29 Augustus met volle krag getref. Alhoewel dit enkele weke later deur Orkaan Rita oortref is, was Katrina een van die geweldigste orkane ooit in die Golf van Meksiko, met windsnelhede van tot 280 kilometer per uur (wat in windstote tot by 344 km/h versnel het) en 'n ongewoon lae lugdruk van net 902 mbar.
Die owerhede het die plaaslike bevolking gewaarsku om die gebied onmiddellik te ontruim, en 1,3 miljoen mense het vanuit die gebied van New Orleans na ander dele van die suidelike VSA gevlug.
Die orkaan, wat intussen weer tot graad 3 verswak het, het op 29 Augustus die suidkus naby Buras-Triumph in Louisiana met windsnelhede van 200 km/h bereik. Katrina het vervolgens oor die suid-oostelike Louisiana beweeg en haar orkaansterkte behou totdat sy die deelstaat Mississippi bereik het. Naby die hoofstad Jackson, sowat 240 kilometer noord van die Golfkus, het die orkaan verswak. Naby Clarksville in Tennessee is die orkaan tot 'n tropiese laagdrukgebied afgeskaal, maar sy uitlopers het op 31 Augustus selfs die gebied van die oostelike Groot Mere en die Kanadese provinsies Ontario en Québec geraak.
Die gevolge
duimnael|regs|200px|Oorstromings in New Orleans Amptelik is 1 302 sterfgevalle bevestig, terwyl die Amerikaanse TV-nuuskanaal CNN in Januarie 2006 berig het dat steeds sowat 3 200 mense vermis word. Die burgemeester van New Orleans, Ray Nagin, het die aantal sterfgevalle aanvanklik selfs op sowat 10 000 geraam.
In die eerste dae ná die orkaan het baie mense na die dakke van hul huise gevlug om vir hul redding te wag. Die voorsiening van drinkwater aan die plaaslike bevolking is ernstig ontwrig, nadat 'n waterleiding gebreek het en met vloedwater besmet is.
Volgens deskundiges is meer as 'n miljoen mense dakloos gelaat, en vyf miljoen mense het sonder krag gesit. In baie gebiede, veral New Orleans, het plundery 'n probleem geword. Straatgevegte, verkragtings en moorde het ook voorgekom. 'n Noodtoestand is op 1 September in New Orleans verklaar, en die goewerneur van Louisiana het die Nasionale Garde gemagtig om plunderaars te skiet.
Aangesien konvooie van nooddienste ook aangerand is, is polisieversterkings uit New Orleans ontbied om teen die bendes op te tree. Weens die groot aantal plunderaars en die feit dat die tronke en polisiestasies ook oorstroom is, was daar egter geen hoop om misdadigers vir 'n lang tyd aan te hou nie.
NG gemeente Omaruru
duimnael|160px|regs|Ds. L.W. Lemkuhl, van 1941 tot 1945 die eerste leraar van Omaruru. duimnael|regs|160px|Ds. P. de Vos Grobbelaar, leraar van 1954 tot 1956, hy was vroeër onder meer leraar van die [[NG gemeente Jamestown (1933-'38), die NG gemeente Rondebosch (1938-'41) en die NG gemeente Bloemfontein-Noord (1946-'51). Hy was in 1991 met die gemeente Rondebosch se eeufeesviering die oudste oorlewende leraar wat dit kon bywoon. ]] duimnael|regs|160px|Ds. A.J. Stals, leraar van 1949 tot 1953. Sy eerste gemeente was [[NG gemeente Douglas|Douglas in 1921. Hy tree in 1960 af as leraar van die NG gemeente Leipoldtville, sy sesde gemeente.]]
Die NG gemeente Omaruru is feitlik die oudste dogter van die NG gemeente Otjiwarongo (vroeër Moria), waaruit al die gemeentes noord en wes van die Namibiese hoofstad Windhoek mettertyd regstreeks of onregstreeks ontstaan het. Omaruru stig op 1 Maart 1941 af van Otjiwarongo met Omaruru, Karibib, Usakos, Swakopmund, Walvisbaai en Kalkfeld as vernaamste sentrums. Die gemeente was steeds onhanteerbaar groot en so stig NG gemeente Usakos (Walvisbaai-Swakopmund) in 1946 af.
Omaruru is op die oewers van die boomryke en waterryke Omarururivier geleë en naby die romantiese en skouspelagtige Omarurukoppie. Nadat ds. Ignatius C. Schutte van Otjiwarongo die jong gemeente 'n tyd lank as konsulent bedien het, is ds. L.W. Lehmkuhl op 30 Augustus 1941 as eerste leraar bevestig. Ná 'n vrugbare bediening van byna drie jaar is aan hom op 24 Junie 1944 demissie verleen en is hy opgevolg deur ds. G.P. du Toit, wat op 10 Februarie 1945 hier georden is en tot 19 Maart 1949 in die gemeente gearbei het.
Ná 'n vakature van ongeveer ses maande is die volgende leraar, ds. A.J. Stals, van 12 Oktober 1929 tot 1935 die eerste leraar van die NG gemeente Warmbad in die suide van Namibië, op 10 September 1949 op Omaruru bevestig. Vir die eerste maal kon die gemeente in Augustus 1950 van 'n eie pastorie in besit neem. Op Omaruru en Kalkfeld het die gemeente 'n doelmatige kerksaal opgerig en later ook op Karibib, wat altyd deel sou bly van Omaruru se gemeente, al is die dorpie 65 km van Omaruru geleë, twee keer verder as van Usakos.
Hoewel Omaruru 'n geweldige uitgestrekte gemeente is, was die ledetal nooit groot nie omdat dit oorspronklik 'n byna oorwegend Duitse gemeenskap was, en later weens die gedurige ontvolking van die platteland. In 1985 het die gemeente nog 318 belydende lidmate gehad, maar teen 2012 slegs 158. Die NG gemeente Usakos, wat uiteindelik Walvisbaai en Swakopmund as dogtergemeentes moes afstaan, het in dieselfde tydperk afgeneem van 231 belydende lidmate tot net 97.
Clare Carey
Clare Carey (gebore 11 Junie 1967) is 'n Amerikaanse aktrise en vervaardiger. Sy is bekend vir haar rolle in die televisiereekse Coach (1989), Jericho (2006), Crash (2008), en Aquarius (2015).
Marianne Mortensen
Marianne Mortensen (gebore 16 September 1958) is 'n Deense aktrise. Sy is bekend vir haar rolle in die rolprente The Dark Side of the Moon (1986), Roser og persille (1993), en Darkland (2017), en in die televisiereeks Gøngehøvdingen (1992).
Xian Y-7
Die Xian Y-7 (Chinees: 运-7, Pinyin: Yùn-qī) is 'n ligte passasiersvliegtuig wat in China gebou word. Dit is gebaseer op die Sowjet-ontwerpte Antonof An-24-reeks.
Ontwikkeling
'n Taktiese vervoer-afgeleide is vanaf die Antonof An-26 gekopieër, sonder lisensie, en het na vore getree as die Y-7H, volledig met die vragluikdeur en militêre toerusting van die An-26.
1425
Die jaar 1425 was 'n gewone jaar wat volgens die Gregoriaanse kalender op 'n Saterdag begin het. Dit was die 25ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Draaihalse
Draaihalse (Jynx) is 'n klein maar wydverspreide genus van voëls in die familie van spegte (Picidae). Hulle is die enigste spegte wat die ou nesholtes van ander spesies gebruik, eerder as om self gate in hout uit te beitel. Die genusnaam Jynx is afgelei van iunx, die antieke Griekse naam vir die Eurasiese draaihals.
Hoewel draaihalse baie soos spegte lyk, wyk hul leefwyse effens van die van spegte af. Vanweë sekere morfologiese verskille ten opsigte van die spegte word hulle soms in ŉ afsonderlike familie, die Jyngidae, geplaas. Hulle is ook boomlewend en pik insekte onder boombasse uit, maar hul snawels is te klein en te spits om self gate uit te kap. Hul neste word dan ook in bestaande gate gemaak.
'n Uiterlike verskil met betrekking tot spegte is dat draaihalse se stertvere sag is en nie as stut gebruik kan word wanneer hulle teen boomstamme uitklim nie. Draaihalse se naam is afgelei van die slangagtige beweging wat die voëls met hulle koppe maak wanneer hulle opgejaag word. In Suider-Afrika kom net een spesie, Jynx ruficollis, voor. Hy is egter taamlik algemeen in droë doringveld.
Die kenmerkende genus omvat slegs twee spesies, en is 'n sustergroep met betrekking tot al die ander spegte. Hulle beskik oor etlike uitstaande morfologiese eienskappe wat hul onderskei van die res van die familie. Dit sluit in 'n sagte veredos met kriptiese kleure, en die afwesigheid van rigiede stertvere. Weens die sagte stertvere sit hulle soos ander voëls bo-op takke eerder as om teen stamme uit te klouter.
Wanneer hulle in 'n nes gepla word, sal hulle ook hul kop slangagtig draai en sis as 'n afskrikvertoning. Hulle sal die ou neste van ander spegte of houtkappers hergebruik om in nes te maak, en hul eiers is spierwit soos dié van meeste voëlgroepe wat in gate nesmaak.
Timothy Farrell
Timothy Farrell (26 Junie 1922 – 9 Mei 1989) was 'n Amerikaanse akteur. Hy was bekend vir sy rolle in die rolprente Racket Girls (1951), Glen or Glenda (1953), Dance Hall Racket (1953), en Jail Bait (1954).
Erythrophleum
Erythrophleum is 'n plant genus wat hoort tot die sub-familie Caesalpinioideae wat op sy beurt weer hoort tot die familie Fabaceae. Kenmerkend van die genus is die neerhangende lowe. Die genus verkies warm droë streke en is middelgroot tot groot. Al die spesies het dubbelveervormige, saamgestelde liggroen blare.
1427
Die jaar 1427 was 'n gewone jaar wat volgens die Gregoriaanse kalender op 'n Maandag begin het. Dit was die 27ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Lierstert-varkvis
Identifikasie
Die vis word tot 21 cm lank. Die mannetjies en die vroutjies het dieselfde kleurpatroon. Die stert is gevurk en is veral opmerklik as die vis in die onvolwasse stadium is. Die kop en voorste derde van die lyf is geelbruin terwyl die ander twee-derdes wit is met onreëlmatige donkerbruin kolletjies op. Daar is 'n swart kol net voor die dorsalevin en die agterste gedeelte van dié vin het 'n donkerbruin rant. Die rante van die stertvin is ook donkerbruin.
Die vis leef in aflandige koraal- en rotsriwwe in water wat 6 tot 40m diep is. Hulle is gewoonlik alleenlopers en bly altyd naby die rif. Die onvolwasse vissies skuil soms in groot bosagtige swart koraal of sponse. Hulle vreet ongewerweldes met klein doppe.
Mosie van wantroue
'n Mosie van wantroue is 'n verklaring of stemming wat verklaar dat 'n persoon of persone in 'n posisie van verantwoordelikheid (byvoorbeeld in die regering of in bestuur) nie meer geskik vir sy of haar posisie geag word nie, dalk omdat hy of sy in een of ander eienskap ontoereikend is, versuim om sy of haar pligte uit te voer, of besig is om besluite te neem wat ander lede voel nadelig is.
Cladorhiza aphyrula
Cladorhiza aphyrula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cladorhiza en tot die familie Cladorhizidae. Die wetenskaplike naam van die spesie is die eerste keer geldig gepubliseer in deur Lévi.
Gordon Westcott
Gordon Westcott (6 November 1903 – 31 Oktober 1935) was 'n Amerikaanse akteur. Hy was bekend vir sy rolle in die rolprente Footlight Parade (1933), The World Changes (1933), Dark Hazard (1934), en Registered Nurse (1934).
Tina Gylling Mortensen
Tina Gylling Mortensen (gebore 21 Julie 1956) is 'n Deense aktrise. Sy is bekend vir haar rolle in die rolprente Se min kjole (2009) en In a Better World (2010), en in die televisiereekse Forbrydelsen (2007) en Tomgang (2013).
Jac Conradie
duimnael|regs|210px|Ds. J.D. Conradie.
Ds. Jacobus Delarey (Jac) Conradie (Klerksdorp, 1 Januarie 1900 – Kaapstad, 17 Maart 1987) was 'n leraar in drie gemeentes van die Nederduitse Gereformeerde Kerk.
Conradie ontvang sy skoolopleiding op Lichtenburg en bekwaam hom daarna aan die Kweekskool op Stellenbosch as predikant. Hy is in 1927 in sy eerste gemeente, Meru, in die destydse Tanganjika, bevestig en bly daar tot hy in 1929 'n beroep aanneem na die NG gemeente Philipstown in die Noord-Kaap. Ook hier sou hy nie lank bly nie, want in 1936 neem hy 'n beroep aan na die NG gemeente Kaapstad (Groote Kerk). In dié destyds groot en belangrike gemeente arbei ds. Conradie die volgende 31 jaar tot sy aftrede in 1967. Drie van sy medepredikante het ook 'n verbasend lang tyd in die Groote Kerk gearbei: dr. Abraham van der Merwe 40 jaar van 1926 tot 1966, ds. J.G. Janse van Vuuren altesaam 32 jaar van 1945 tot 1945 en weer van 1963 tot 1986 en ds. Willie Landman 21 jaar van 1958 tot 1979 terwyl hy ook die eerste direkteur van die NG Kerk se inligtingsburo was.
Ds. Conradie was onder andere voorsitter van die uitvoerende raad van die Reddingsdaadbond en ook lid van die bestedingskomitee van die Reddingsdaadfonds.
Walter Mondale
Walter Frederick "Fritz" Mondale (5 Januarie 1928 - 19 April 2021) was 'n Amerikaanse politikus, diplomaat en prokureur wat van 1977 tot 1981 as 42ste vise-president van die Verenigde State onder president Jimmy Carter gedien het. Hy was 'n Amerikaanse senator van Minnesota van 1964 tot 1976 en was die genomineerde van die Demokratiese Party in die 1984-presidentsverkiesing, maar het verloor teen Ronald Reagan in 'n verkiesingskollege en 'n populêre stem wegholoorwinning. Reagan het 49 state gewen terwyl Mondale sy tuisstaat Minnesota en die District of Columbia gewen het. Sy genomineerde vise-president, die Amerikaanse verteenwoordiger Geraldine Ferraro van New York, was die eerste vroulike visepresident-benoemde van enige groot party in die Amerikaanse geskiedenis.
In 1976 kies Jimmy Carter, die Demokratiese presidentskandidaat, Mondale as sy vise-presidensiële kandidaat. Die Carter – Mondale-kandidatuur het die dienende president Gerald Ford en sy vise-president, Bob Dole, verslaan. Carter en Mondale se ampstyd is benadeel deur 'n verslegtende ekonomie en hulle verloor die verkiesing in 1980 teen die Republikeine Ronald Reagan en George H. W. Bush. In 1984 het Mondale die Demokratiese presidentskandidaat nominasie gewen en hom beywer vir 'n kernwapenbevriesing, die Wysiging vir Gelyke Regte, 'n verhoging in belasting en 'n vermindering van Amerikaanse staatskuld. Mondale en Ferraro het die verkiesing teen die dienende Reagan en Bush verloor.
Na sy nederlaag het Mondale hom aangesluit by die regsfirma Dorsey & Whitney in Minnesota en die National Democratic Institute for International Affairs (1986–1993). President Bill Clinton het in 1993 hom as die Amerikaanse ambassadeur in Japan aangestel; hy het in 1996 uit dié pos getree. In 2002 word Mondale die laaste oomblik die keuse van die Minnesota Democratic – Farmer-Labour Party om hom vir die Senaat aan te bied ná die dood van die Demokratiese senator Paul Wellstone, wat minder as twee weke voor die verkiesing in 'n vliegtuigongeluk gesterf het. Mondale het die wedloop met die burgemeester van Saint Paul, Norm Coleman, naelskraap verloor. Hy keer daarna terug om by Dorsey & Whitney te werk en bly aktief in die Demokratiese Party. Mondale neem later 'n deeltydse dosentepos aan by die Hubert H. Humphrey School of Public Affairs aan die Universiteit van Minnesota. Mondale was die oudste lewende voormalige Amerikaanse visepresident van 2018 tot 2021 na die dood van George H. W. Bush.
Tommy Farrell
Tommy Farrell (7 Oktober 1921 – 9 Mei 2004) was 'n Amerikaanse akteur en regisseur. Hy was bekend vir sy rolle in die rolprente At War with the Army (1950) en The Strip (1951), en in die televisiereekse 77 Sunset Strip (1958) en This Is Alice (1958).
1428
Die jaar 1428 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 28ste jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad.
Kimi ga Yo
Kimi ga Yo (君が代), baie keer vertaal as "Mag u heerskappy vir altyd hou" is Japan se Volkslied. Die lirieke is gegrond op 'n Waka-gedig wat in die Heian-tydperk geskryf is wat gesing word volgens 'n wysie wat later in die Meiji Era gekomponeer is. Die musiek vir die huidige wyse is in 1880 onder toesig van Hiromori Hayashi, 'n tradisionele hofmusikant van die Kesierlike Huihoudingagentskap, gekomponeer, met addisionele toonsetting deur die Duitse musikant Franz von Eckert. Dit het 'n wysie wat elf-jaar te vore gekomponeer deur John William Fenton, wat in 1869 as 'n instrukteur vir die Britse militêre orkes in Jokohama gewerk het, vervang.
Hoewel Kimi ga Yo lank reeds Japan se de facto volkslied is, is dit eers in 1999 wetlik as sodanig erken. In 2003 is opdrag aan skole in Tokio gegee vir die hou van graduasie plegtighede wat bepaal hoe die vlag vertoon moet word en wat vereis dat alle onderwysers wat by die plegtigehede teenwoordig is die volkslied staande moet sing. Die stappe het sedertdien onder skerp kritiek en protes deurgeloop as gevolg van Japan se militêre verlede, assosiasies met die Keiser en Japan se rampspoedige deelname aan die Tweede Wêreldoorlog.
Lirieke
Romaji
Kimi ga yo wa
Yachiyo ni
Sazare ishi no
Iwao to narite
Koke no musu made
Afrikaans
agtduisend generasies,
Totdat die klippies
Tot rotse groei
Welig met mos.
Hiragana
きみがよは
ちよに
やちよに
さざれいしの
いわおとなりて
こけのむすまで
Amptelike lirieke
君が代は
八千代に
細石の
巌となりて
In moderne Japannees beteken "kimi" "my geliefde" of "jy." Toe die gedig egter in die Heian era geskryf is, en tot die vroeë 20ste eeu, het kimi "heer" of "dame" beteken Prins Genji, die protagonis van die Verhaal van Genji word Hikaru no kimi (光の君): die Glinsterende Prins genoem. Nog 'n voorbeeld, uit die laat 16de to vroeë 17de eeu, is Toyotomi Hideyoshi se concubine, Yodo-gimi (淀君), of Dame Yodo. Op 29 Junie 1999 het Keizo Obuchi, die ontslape Japannese Eerste Minister die amptelike definisie van "Kimi" en "Kimi-ga-yo" amptelik as volg gedefinieer as deel van die beraadslaging oor die Wet aangaande die Vlag en Volkslied.
Kimi dui die Keiser aan wat die simbool van die staat en van die eenheid van die volk is en wie se posisie bepaal word uit die konsensus wil van die Japannese burgers, in wie soewereiniteit gesetel is. An, Yo van Kimi(Kimi-ga-Yo) dui ons staat, Japan, aan wat die Keiser gekroon het as 'n sibmbool van die Staat en van die eenheid van die volk deur die konsensus wil van die Japannese burgers. En dit is billik om aan te neem dat die lirieke van Kimi ga Yo verwys na die wens vir blywende vooruitgang en vrede van so 'n land van ons.
Oorsprong
Dit is nie bekend wie die lirieke van die volkslied geskryf het nie. Die lierieke kom in twee bloemlesings van Japannese 31-lettergrepige waka voor, naamlik die 10de eeuse Kokin wakashu en die 11de eeuse Wakan roeishu. Die gedig is reeds lank terug opgesê om belengrike gebeure te herdenk. Die woorde is baie keer getoonset met melodië wat tipies was van singstyle soos yokyoku (gesingde dele van Noh optredes), kouta (populêre liedere met shamisen begeleiding), joruri (dramatiese verhalnde dreunsang met shamisen begeleiding), saireika (feesliedere), en biwauta (liedere met biwa begeleiding). Die woorde is ook in sprokiesverhale en ander stories gebruik.
In 1869, aan die begin van die Meiji Era, het John William Fenton, 'n besoekende Ierse militêre orkes leier, besef dat Japan steeds geen nasionale volkslied vir Japan was nie. Hy het Kaptein Iwao Oyama, 'n offisier van die Satsuma Clan, oortuig dat as Japan 'n moderne nasiestaat wou word die land 'n nasionale volkslied benodig het. Iwao het die 10de eeuse gedig vir die liereiek gekies. Die ooreenkoms wat die lireiek met die Britse nasionale volkslied, God save the Queen, vertoon het blykbaar 'n rol gespeel in die keuse. Iwao het Fenton versoek om die gedig te toonset en die volkslied is in 1870 voor die Keiser opgevoer. Fenton het slegs drie weke gehad om die musiek te komponeer en 'n paar dae om vir die optered voor die Keiser te oefen. Hierdie eerste weergawe van Kimi ga Yo se musiek is later laat vaar aangesien die musiek nie die nodige gewydheid gehad het nie. Die weergawe word egter steeds jaarliks by die Myoukoji Hieligdom in Jokohama opegvoer waar Fenton as militêre orkesleier gestasioneer was.
In 1880 het die Kesierlike Huishoudingagentskap 'n nuwe melodie gekomponeer deur Yoshiisa Oku en Akimori Hayashi aangeneem. Akimori was een van Fenton se leerlinge. Die Duitse musikant Franz von Eckert het westerse styl harmonie op die wysie teogepas. Dié tweede weergawe van Kimi ga Yo is ook die huidige weergawe wat tot vandag toe gebruik word. Teen 1893 is Kimi ga Yo in opensbare skoolsermonies gebruik onder die aanmoediging van die Ministerie van Onderwys.
Nobelplein
Nobelplein is in die Victoria & Alfred Waterfront in Kaapstad. Op die plein staan die standbeelde van die vier Suid-Afrikaners wat wenners was van Nobelpryse vir die vrede, naamlik Albert Luthuli, Desmond Tutu, F.W. de Klerk en Nelson Mandela.
Bobslee
Die slee gly op twee onafhanklike pare lopers, waarvan die voorste paar gedraai kan word. Daar is twee- en vierpersoon bobsleë wat op aangelêde bane met verhoogde draaie gebruik word. Voorskrifte ten opsigte die gewig van die slee en deelnemers verhoed dat die resultate van die wedstryde deur die gesamentlike massa van die slee en deelnemers bepaal word.
Moderne bane word van beton gemaak en met ys bedek. Kunsmatige bobsleebane is ook beskikbaar.
Internasionale bobslee-kompetisies word deur die Federation Internationale de Bobsleeën et de Tobogganing (FIBT) georganiseer.
Charlie Hofmeyr
duimnael|regs|300px|Ds. [[Arend Hofmeyr se seuns wat volwassenheid bereik het. Voor: Attie, sendeling in Njassaland en Jan, mediese sendeling op Madzimoyo, Noord-Rhodesië. Agter: Charlie (na wie die Hoërskool Charlie Hofmeyr op Ceres genoem is) en Willie, albei later skole-inspekteur.]]
duimnael|links|200px|Ds. [[Arend Hofmeyr en sy eerste vrou, Louisa Adriana, gebore Louw.]]
Lewensloop
Charles James Hofmeyr was op 11 Julie 1888 op Hanover gebore as een van vyf kinders van ds. Arend Hermanus Hofmeyr (1837-1904) en Jane Gray Wright (1850-1940), skoolhoof van die Bellevue-Seminarie op Somerset-Oos. Sy ma is sy pa se tweede vrou en hulle is op 17 Desember 1884 op Somerset-Oos met mekaar getroud
Ná sy skool- en universiteitsopleiding was Charlie Hofmeyr eers onderwyser aan die hoërskool op Wellington en reeds van 1918 tot 1924 hoof van die hoërskool op Ceres. Hier het hy onskatbare dienste gelewer en dié skool staan dan ook vanaf 1949 gepas as die Hoërskool Charlie Hofmeyr bekend. Die skoolblad van daardie jaar getuig: “Dit is vir ons ’n voorreg om hierdie uitgawe van ons jaarblad op te dra aan mnr. Charlie Hofmeyr.”
Van 1925 af was hy 30 maande lank hoof van die Hoër Seunskool op Malmesbury. Daarna het hy inspekteur van skole geword, agtereenvolgens van kringe in die Karoo en op Humansdorp, in die Paarl en in Kaapstad. In 1938 het hy hoofinspekteur met eerste verantwoordelikheid die toesig oor die opleiding van wit en bruin onderwysers geword. In dié verband het hy tot die besef van die groot behoefte, veral onder laasgenoemdes, aan sy opbouende belangstelling gekom.
Ná sy aftrede in 1948 was hy regstreeks betrokke by die verspreiding van goeie boeke ter aanvulling van die leerplanne van skole.
Hy is op 31 Maart 1954 in Kaapstad oorlede.
Gesinslewe
Charlie Hofmeyr was getroud met Johanna Wilhelmina Lotter (1892–1974), ’n boorling van Klerksdorp. Twee kinders is uit dié huwelik gebore: Jeanne Hendrina Albertyn (geb. 1919), joernalis in Kaapstad, en Arend Hermanus (geb. 1926), ingenieur in Johannesburg.
Skryfwerk
Hy skryf versies vir kinders wat in “Versies vir die kindertuin” en “Vir die kinders” saamgebundel word. Van sy gedigte word opgeneem in Gerrit Komrij se bloemlesing “Die Afrikaanse poësie in ’n duisend en enkele gedigte” en ook in “Nuwe klein verseboek”, nadat D.J. Opperman vroeër reeds sy gedig “Die skilpad” in “Klein verseboek” opgeneem het. Hy vertaal en verwerk W. Fouché se skoolhandleidings “Taal- stel- en spreekonderwys” vir standerds een tot drie. As samesteller is hy (saam met ander) verantwoordelik vir “Die Volksleesboek”.
Eerbewyse
Die Charlie Hofmeyr Hoërskool op Ceres is in 1949 na hom vernoem.
Amy Carlson
Amy Carlson (gebore 7 Julie 1968) is 'n Amerikaanse aktrise. Sy is bekend vir haar rolle in die rolprent Green Lantern (2011) en in die televisiereekse Another World (1964), Third Watch (1999), en Peacemakers (2003).
Grootheuningwyser
Die grootheuningwyser (Indicator indicator) is 'n gelokaliseerde maar redelik algemene standvoël en nomade in boomveld, savanne en plantasies, maar vermy berg- en tropiese woude. Soos ander heuningwysers is dit inheems aan Afrika, en het 'n wye verspreiding suidwaarts van die Sahara. Die voël is 18 – 20 cm groot en weeg 40 - 54 gram. In Engels staan die voël bekend as Greater honeyguide.
James Westerfield
James Westerfield (22 Maart 1913 – 20 September 1971) was 'n Amerikaanse akteur. Hy was bekend vir sy rolle in die rolprente On the Waterfront (1954), Cowboy (1958), Hang 'Em High (1968), en True Grit (1969).
Paul Ritter (akteur)
Paul Ritter (20 Desember 1966 – 5 April 2021) was 'n Britse akteur. Hy was bekend vir sy rolle in die rolprente Hannibal Rising (2007), Quantum of Solace (2008), en Harry Potter and the Half-Blood Prince (2009), en in die televisiereeks Friday Night Dinner (2011).
Joanna Pettet
Joanna Pettet (gebore 16 November 1942) is 'n Engelse aktrise. Sy is bekend vir haar rolle in die rolprente Casino Royale (1967) en Black Commando (1982), en in die televisiereeks Charlie's Angels (1976).
Jamie Morton
Jamie Morton (gebore 20 September 1993) is 'n Deense akteur. Hy is bekend vir sy rolle in die rolprente Bølle Bob og Smukke Sally (2005), The Crumbs - A Very Crumby Christmas (2006), en Superclásico (2011).
Nederlandse dialekte
In die Nederlandse taal is daar verskeie plaaslike verskille, sowel in Nederland as in Vlaandere, die hoofgebied waar Nederlands gepraat word. Die plaaslike verskille is dialekte of streektale wat onderverdeel is in stadsdialekte en streekdialekte (soos: Hollands >> Suid-Hollands >> Amsterdams).
Hollands-Frankiese dialekte
Kyk ok Hollands en Noord-Hollands
(Nederlandse) Nedersaksiese dialekte
Die Nedersaksiese dialekte in Nederland: